Nyeste Skilderie af Kiøbenhavn, 1819-03-13
Odense, d. 9 Marts. Endelig tør Man nu haabe at blive den Plage qvit, stedse at være udsat for, i Betaling at erholde, isteden for gode Penge falske Sedler, endog indtil paa 50 Rbdlr. Jsær disse sidste have været eftergjorte med en saa temmelig Lighed, at den færreste Deel, selv af de oplyste Klasser, med Sikkerhed kiendte dem. De cirkulerede derfor oftest som gode Penge, til de faldt i en Øvrigheds eller Oppebørselsbetjents Hænder og Værdien da tabtes for den sidste Besidder. Jndtil for ganske nylig ansaae Man dem for det meste for trykte, og gisnede Fabriken snart i Udlandet, snart nærmere, da omsider Fabrikanterne ved Flensborgs aarvaagne og kraftfulde Politie der opdagedes, og Hovedmanden for det talrige Komplot befandtes hverken meer eller mindre end en - Landsbye-Rokkedreier fra Ubberud, en Miils Vei her fra Odense. – Til Lykke veed Man nu, at alle Sedlerne ere skrevne. Formedelst den Jnteresse, det maa medføre for Enhver, at vide, ikke allene at der gives falske Sedler, men tillige deres Kiendemærker, anseer Udgiveren, der har havt Leilighed at see og have ihænde nogle af disse falske Sedler, det for Pligt at meddele Publikum disse: De falske 50 Rbdlr. Sedler, som egentlig ere bedst efterlignede, ere oftest skrevne paa Velinpapir, noget tættere og glattere end de ægte. Stilen er i Almindelighed lidt spidsere og Trækkene lidt tyndere end i de ægte, men ikke saa reen, eller Distancen imellem Bogstaverne saa afpasset som i disse. Farven lader sig ikke udviske. Vandmærkerne ere skrabede bag paa med en skarp Kniv, hvorved de falde nok saa lyse som i de ægte, og Papiret enkelte Steder kradset igjennem. Paa adskillige af dem findes disse Kradsninger udglattede, hvorved Sedlerne paa Bagsiden have erholdt et glattere og mere glindsende Udseende end de ægte. Tøddelen over Bogstavet u i Ordet udstedt i den anden Linie danner en Halveirkel, hvorimod den i de ægte er mere Slangeagtig. Hyphen eller Adskillelsestegnet (.) imellem Stavelsen Over og eens stemmelse i den 3die Linie er paa de falske deelt i 2 Streger, men løber i eet paa de ægte. Ordet Kjøbenhavn i den 5te Linie staaer noget skjævt. Navne-Underskrifterne, isærdeleshed Thomsen vil ved Sammenligning med en ægte Seddel findes kjendeligt forskjellige og ialmindelighed skrevet med sortere Blæk end paa de ægte. Et lidet Hak, som i de ægte findes paa det Øverste af Bogstavet R. i Ordet Rigsbank Seddel i den anden Linie, er paa de fleste falske forglemt, skjøndt den paa nogle af dem findes anbragt. - Flere Uovereensstemmelser vil en nøie Jagttager opdage. 10 og 5 Rbdlr. Sedlerne ere for slet gjorte, til at kunne skuffe nogen opmærksom Anskuer, der kan læse Skrift. - Af Forbryderne sidde allerede flere her i Odense end de sædvanlige Arrester kunne rumme, og en Kommission er nu nedsat til fremdeles Undersøgelse af denne for det Offentlige saa saare vigtige Sag. (Hempels Av.) Wandalls Aalborger Avis af 6te Marts meddeler noget om Folkemængden i Nørrejylland, tabellarisk fremsat, ifølge hvilket der for 130 Aar siden, nemlig 1689, i Jyllands fire Stifter vare 9,287 Fødte og 7,590 Døde, altsaa 1,697. flere Fødte end Døde. Et Hundrede Aar derefter, nemlig 1789, var Antallet af Ægteviede 3,014, Fødte 11,923, Døde 9, 183, altsaa 2, 740 flere Fødte end Døde. Allerede 29 Aar derefter, nemlig 1818, var, efter de bekjendtgjorte Lister, Antallet steget saaledes: Ægteviede 4,671, Fødte 14,692, Døde 8,880, altsaa 6,812 flere Fødte end Døde. Nørrejylland skulde altsaa i Aaret 1818 have havt noget mere end en halv Gang saa mange Mennesker, som det havde i Aaret 1689. Folkemængden begyndte egentlig først stærkest at tiltage, da Stavnsbaandet ophævedes og Udparcelleringen kom i Gang, og den almindelige Velstand derved fik Raadighed til at gaae frem med raskere Skridt.